Kalmujoki (Saarijärvi)

**Kalmujoki** on Keski-Suomen Saarijärvellä virtaava noin neljä kilometriä pitkä joki, alkaa Kalmarinselästä ja laskee Horonalaseen. Joki muodostaa Saarijärven reitin pääuoman keskijuoksun osuuden.

## Joen kulku
Kalmujoki alkaa järven eteläpäässä Hietaaniemen itäpuolisesta lahdesta ja se alkaa virtaamalla nopeasti Sahi nimisessä koskessa pieneen suvantoon. Noin 150&nbsp;metriä pitkän kosken alisessa suvannossa on vedenpinta 129,4&nbsp;metriä mpy. Joki kääntyy suvannossa kohti etelää ohittaen pääosin itäpuolelta noin 200-metrisen jokisaaren. Seuraava koskiosuus alkaa noin sadan metrin jälkeen saaresta. Kyseessä on yli 600&nbsp;metriä pitkä Kalmukoski. Kosken alapään ylittää kylätien silta. Koko joen pituudelta vähintään toinen rannoista on Koskenkylän peltomaata tai sen suoja-aluetta. Noin 600&nbsp;metriä sillan alapuolella joki kapenee ja muuttuu 130&nbsp;metriä pitkäksi koskeksi. Sen alapuolella alkaa lyhyt Haapakoski, jossa on muutamia saaria. Koskessa joen ylittää myös sähkölinja ja kosken alle laskee oikealta tuleva Suilunoja. Haapakosken suvannossa on vedenpinnan korkeus 124,7&nbsp;metriä mpy. Suvannossa on jokisaari, jossa sijaitsee vapaa-ajan asunto. Suvannon jälkeen tekee joki Markunniemen kiertävän mutkan, johon laskee vasemmalta Tarvopuro. Tarvopurossa ja ylempänä Tarvolammessa on vedenpinta samalla korkeudella kuin joessa. Tarvopurosta on alajuoksua jäljellä 800&nbsp;metriä Horonalasen pohjoispäähän. Horonalasessa on vedenpinta 124,5&nbsp;metriä mpy.

## Hydrologiaa
Kalmujoki sijaitsee Kymijoen vesistössä&nbsp;(14) Saarijärven reitin valuma-alueen&nbsp;(14.6) Mahlunjärven alueella&nbsp;(14.62), jonka Vartejärven–Horonalasen alueeseen (14.622) se kuuluu. Joen valuma-alueen pinta-ala on likimain sama kuin Kalmukosken vesivoimalaitoksen kohdalla ilmoitettu arvo 1&nbsp;787,84&nbsp;neliökilometriä. Valuma-alueen järvisyys olisi silloin noin 6,82&nbsp;%.

Kalmujoen virtaamat mitataan Kalmarinjärven luusuasta ja keskivirtaama&nbsp;(MQ) on ollut 17,8&nbsp;m³/s vuosina 1981–2010 , keskiylivirtaama&nbsp;(MHQ) 67,26&nbsp;m³/s ja keskialivirtaama&nbsp;(MNQ) 4,54&nbsp;m³/s. Virtaama-arvot on mitattu vuosina 1910–2022. Pienin mitattu virtaama&nbsp;(NQ) on 1,19&nbsp;m³/s, joka sattui viimeksi 11.9.2018, ja suurin virtaama&nbsp;(HQ) on 115,00&nbsp;m³/s, joka mitattiin 12.5.1982.

## Historiaa
Vuonna 1977 julkaistussa Vesihallituksen Koski-inventoinnissa ilmoitetaan Kalmujoesta neljän kosken tiedot. Alin koski Lehtolankoski on 75&nbsp;metriä pitkä, 50&nbsp;metriä leveä ja sen pudotus on 0,6&nbsp;metriä. Haapakoski on 260&nbsp;metriä pitkä, 15&nbsp;metriä leveä ja sen pudotus on 1,4&nbsp;metriä. Kalmukoski on 350&nbsp;metriä pitkä, 20&nbsp;metriä leveä ja sen pudotus on 3,2&nbsp;metriä. Ylin koski, Kalmukosken sahi, on 300&nbsp;metriä pitkä, 30&nbsp;metriä leveä ja sen pudotus on 0,5&nbsp;metriä. Kalmujoen koskista Lehtolankoskea ja Haapakoskea on käytetty vesivoiman tuotantoon. Sillä on pyöritetty aikakin vesisahaa. Haapakoskessa on edelleen patorakenteita.

## Luontoarvoja
Joki sisältyy vuodesta 1995 alkaen valtakunnallisesti arvokkaisiin maisema-alueisiin. Joen rantavyöhykkeitä on merkitty mukaan Saarijärven reitin Natura 2000- hankkeen suojelualueeseen (FI0900025, 1&nbsp;534&nbsp;hehtaaria), jolla pyritään suojelemaan joen rantoja. Suojeluun on otettu joen yläjuoksulta sen itärantoja ja Sahin molempia rantoja, sekä Kalmukosken länsirantaa, kosken alapuolen länsirantaa ja Haapakosken koillisrantaa.

## Katso myös
* Luettelo Suomen Natura 2000 -alueista

## Lähteet